Dellen

Dellen (rootsi Dellen või Dellensjöarna) on kahest suurest järvest koosnev järvistu Rootsis Hälsinglandis. Järvistu moodustavad Norrdellen ja Sördellen, mida ühendab lühike kanal. 

Suurim Dellenisse voolav jõgi on Norrdellenisse suubuv Svågan, välja voolab Sördellenist algav Delångersån. 

XIX sajandil koostas insener Per Adolf Tamm projekti järvistu vete kasutamiseks palgiparvetuses. Tema projekti järgides tõsteti kaks aastat pärast tema surma, aastal 1858, järvistu veetaset poole meetri võrra ja rajati Norrdellenist algav Tammi kanal.Båttrafiken på Dellarna, Albin Gunsth och Norrbo hembygdsförening (Härnösand 1992) ISBN 91-630-1198-0

Järvistu on üldjoontes ümara põhiplaaniga ja on moodustunud 90–110 miljonit aastat tagasi (Kriidis) maale langenud meteoriidi 19-kilomeetrise diameetriga kraatrisse.Earth Impact Database Dellen. 

Järvistu järgi on nimetuse saanud kivim delleniit.Le Maître, R.W. (2002). Igneous rocks: a classification and glossary of terms : recommendations of the International Union of Geological Sciences, Subcommission on the Systematics of Igneous Rocks (2 udg.). Cambridge University Press. Lk. 72. ISBN 978-0-521-66215-4.

Viited

Kategooria:Rootsi järved
Kategooria:Järvestikud